Garanta Asigurări, preluată de un grup de omeni de afaceri din Constanța
- Antonia Hendrik
- 13 martie 2024, 12:17
Garanta Asigurări, una dintre cele mai mari firme de asigurări din România, a fost preluată de un grup de omeni de afaceri din Constanța. Societatea de asigurări are printre acționari inclusiv companii de stat, dar și un celebru milionar, scriu jurnaliștii de la Replica Online.
Garanta Asigurări, preluată de un grup de omeni de afaceri din Constanța
Potrivit jurnaliștilor, un grup alcătuit din mai multe persoane juridice și fizice va cumpăra circa 97% din acțiunile Garanta Asigurări. Tranzacția se ridică la 1 milion de euro, în condițiile în care Garanta Asigurări derulează afaceri de peste 50 de milioane de euro.
Printre noii patroni ai Garanta Asigurări se află:
Carmen Pitu (coproprietara Lion Broker de Asigurare-Reasigurare, Mihai Vrișcu), Costin Alexandru Pitu și Sorin Zaif (patronii Fluid Development SRL), alături de care se mai regăsesc Alexandru Ivan (Trust Brokers), Alexandru Apostol (MaxyGo), Cerasela și Silviu Chiriac (Inter Broker), Trust Advisors Zone SRL, Destin Asig, Obsidian Broker, Asigest Broker și Rom Insurance Broker.
Compania a fost înființată în octombrie 1997 și are ca principal acționar The Ethniki, unul dintre liderii pieței de asigurări din Grecia, cu o participație de 96,74279%.
Garanta Asigurări. Sursa foto: Facebook
Cei care au preluat societatea sun celebri pentru afacerea Fluid Serv
Ceilalți acționar sunt: milionarul Jean Valvis - 2,59765%, Societatea Națională de Radiocomunicații (SNR) - 0,27617%, OTE (Grecia) - 0,22364% și Poșta Română - 0,15975%. Garanta Asigurări este al optulea cel mai mare asigurător din România, cu prime subscrise de aproape 53 de milioane de lei în 2022.
Cei de la Lion Broker sunt cunoscuți pentru cele peste 250 de contracte încheiate cu statul. În 2022 au araportat un profit net de peste un milion de lei.
Iar cei de la Fluid Development sunt celebri ca patroni ai fostei Fluid Serv, unul din constructorii abonați la contracte cu statul, dar care a dat faliment în ciuda zecilor de milioane de euro primiți din bani publici.
De altfel, Fluid Development și Lion Broker sunt înrudite, din moment ce Carmen Pitu și Costin Alexandru Pitu, dar și Sorin Zaif apar împreună în firme precum Proiect SA, de asemenea abonată la bani publici, arată jurnaliștii de la replicaonline.ro.